SEAFCO กำไรโตเด่น- backlog มาร์จิ้นสูง แนะซื้อ เป้า 13.50 บาท
SEAFCO กำไรโตเด่น- backlog มาร์จิ้นสูง แนะซื้อ เป้า 13.50 บาท
27 มี.ค. 2560

บล.บัวหลวง ระบุในบทวิเคราะห์วันนี้ (27 มี.ค.) ว่า บริษัท ซีฟโก้ จำกัด (มหาชน) หรือ SEAFCO เลือกเป็น top pick ในกลุ่มรับเหมาฯ โดยบริษัทได้ปัจจัยบวกจาก 1) คาดกำไรเติบโตสูง และโอกาสกำไรผิดคาดน้อย เพราะมี backlog จำนวนมากรองรับเอาไว้แล้ว 2) แนวโน้มกำไรรายไตรมาสจะแข็งอย่างต่อเนื่องในจากงานใน backlog ที่มีมาร์จิ้นสูง
ถึงแม้ขณะนี้จะมีปัจจัยลบจากการเลื่อนประมูลโครงการรถไฟรางคู่ เข้ามากระทบจิตวิทยาการลงทุน มองว่าเป็นโอกาสที่ดีในการทยอยสะสมหุ้นสำหรับการลงทุนระยะยาว เพราะภาพรวมของอุตสาหกรรมฐานรากยังสามารถเติบโตได้อย่างต่อเนื่องจากโครงการทั้งภาครัฐที่ออกมาก่อนหน้านี้ และโครงการภาคเอกชนต่างๆที่คาดจะเริ่มเห็นการลงทุนเพิ่มมากขึ้น ปัจจุบันราคาหุ้นเทรดบน P/E เพียง 15.5 เท่า ให้ส่วนลดจาก PYLON ที่เทรดราว 21 เท่า แนะซื้อ ราคาเป้าหมาย 13.50 บาท 